《分得季子裘送钱叔达归吴兴》
明代·徐熥

旅邸淹留历几春，黑貂无复到来新。蒙茸莫问千金腋，褴褛翻疑百结鹑。

失路易沾函谷雨，还家犹染洛阳尘。布衣落魄惭妻嫂，应悔当年浪入秦。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。